
 1. RÉSZ: AZ ÁTKOK VALÓBAN
LÉTEZNEK


1. fejezet

Miért szól e könyv az átkokról?






Ezért ÁTOK EMÉSZTI A FÖLDET, megbűnhődnek
lakói. Ezért elfogynak a föld lakói, csak kevés ember marad
meg.

Ézsaiás 24: 6

A Szentírás fenti verséből láthatjuk, hogy a
Földet nem démonok vagy gonosz szellemek, hanem átkok emésztik
fel.

1. A jelenkor keresztényeinek megfelelően
kell tekinteniük az átkokra.






Akkor nem vallanék szégyent, HA FIGYELNÉK
minden parancsolatodra.

Zsoltárok 119: 6

A jelenkor keresztényei sokkal
jobban ismerik a gonosz lelkeket és ördögöket, mint amennyire az
átkokat. A jelenkor keresztényei tisztelik a démoni világot, de nem félnek az
átkoktól, nem tisztelik azok valóságát.

Azért fohászkodom, hogy miután elolvastad
ezt a könyvet, kialakuljon benned a megfelelő tisztelet, a
megfelelő hozzáállás az átkokkal kapcsolatban. Hiszek a démonok,
gonosz szellemek és ördögök létezésében. Naponta ejtem őket rabul
és taszítom ki őket az életemből. Számos könyvet írtam a
démonokról. Hiszem azonban azt is, hogy az átkok a valódi okai
annak, hogy ezen gonosz szellemek munkálkodni tudnak,
szorongásokat, gonoszságot és halált előidézve. A gonosz szellemek
hajtják végre az átkokat! Az átkok szolgáltatnak jogi keretet a
gonosz szellemek számára gonoszságuk gyakorlására. Az átkok
valósak, akár hiszel a létezésükben, akár nem!

El kell kezdened tisztelettel viszonyulni az
átkokhoz, amelyek meghatározzák az emberi létet napjainkban! A
dolgok többségét, amit megtapasztalunk, évekkel ezelőtt kimondott
áldások és átkok irányítják. A Paradicsom egyik legfőbb jellemzője,
hogy ott nem lesz több átok.

…De aki ezt cselekszi,
AZZAL NEM TÖRŐDTÖK, és nem látjátok meg azt, aki régóta
készíti!

Ézsaiás könyve 22: 11

2. Isten lelkipásztorának kötelessége
rámutatni a jelenlévő átkokra.

A lelkész nem követ el hibát
azzal, ha felfedi egy átok jelenlétét. Ne harcolj Isten szava
ellen! Ne tagadd egy átok létezését, ha Isten szava is másképp
szól. A lelkész nem követ el hibát, ha kinyilvánítja, hogy egy
bizonyos személy, vagy akár egy bizonyos csoport átok hatása alatt
van! A jó lelkipásztor felelőssége az átkok beazonosítása, ha Isten
megmutatja neki azokat. Hallgasd, mit mondott Malakiás próféta
Izráel népének. Azt mondta nékik: „Átok sújt benneteket.” Nem
tévedett, amikor rámutatott az átokra. Megfelelően cselekedett,
amikor rámutatott, hogy az átok ténylegesen jelen van. Csak akkor
kerekedhetsz
felül egy átkon, ha rámutatsz. Ha ellenben tagadod az átok
létezését, hogyan veheted fel vele a harcot, és hogyan
semlegesítheted?

ÁTOK SÚJT BENNETEKET, az egész népet, mert
be akartok csapni engem!

Malakiás 3: 9

3. Ne vedd sértésnek, ha találnak egy átkot,
és rámutatnak.

Malakiás idejében Isten népét
sosem bántotta meg, amikor valaki kijelentette
előttük, hogy
átok ül rajtuk. Ne vedd hát támadásnak, amit ebben a könyvben az
átkokról olvasol, melyek bizonyos embercsoportokat befolyásolnak.
Nem azért írom le e dolgokat, hogy bárkit megalázzak, hanem azért,
hogy beazonosítsam az átkokat, amelyeket azután hatástalaníthatsz.
A könyvjelentős része azzal foglalkozik, hogyan semlegesíthetjük az
átkokat, és miként kerekedhetünk felül rajtuk. Ne engedd, hogy az
ellenségeddé váljak pusztán azért, mert megosztom veled Isten
szavainak igazságát az átkokról és áldásokról.

Ahogy Malakiás próféta is az igazat
nyilatkoztatta ki, és azt mondta a népnek: átok hatása alatt
vannak, én is megosztom veletek, amit tudok az átkok
jelenlétéről.

Most pedig az ellenségetek lettem, mert az
igazat mondom nektek?

Galata 4: 16

4. Minden átok semlegesíthető.

Hiszem, hogy minden átok
semlegesíthető! Azért írom e könyvet, hogy mindenki, aki nyitott
Isten szavára, felismerje az átkot, és Isten bölcsességével
kerekedjen felül rajta. Hogyan semlegesíthetnél valamit, ha azt
mondod, nem is létezik? Az átok létezésének tagadása a te legnagyobb
gyengeséged!

Ne arra használd e könyv
tanításait, hogy megalázd, megsértsd vagy leminősítsd más emberek
csoportjait. Az nem helyes cselekedet. A könyv tanításait arra
használd inkább, hogy megszabadíts másokat az átkok hatása
alól.

Ez itt a reménység könyve! A győzelemé!
Olyan könyv ez, amely a felsőbbrendűségedet zengi az átkok fölött,
Isten hatalmánál és bölcsességénél fogva. Hiszem, hogy Isten
tekintettel van a világ minden népére és csoportjára, gazdagokra és
szegényekre, férfiakra és nőkre, zsidókra és nem zsidókra,
feketékre és fehérekre, és mindenkinek lehetősége van minden, az
életében munkálkodó, sorvasztó átoktól megmenekülni, azon
felülkerekedni. Isten tekintettel van rád, és azt várja tőled, hogy
emelkedj fel, és légy nagyszerű.

Ne használd arra e könyvet, hogy becsapj,
leigázz vagy megrabolj másokat. Ha így teszel, átok száll rád!
Kérlek, úgy használd e könyvet, hogy az életedet esetleg
befolyásoló átkok minden fajtáján felülkerekedj, semlegesítsd,
pusztítsd el, fojtsd el azokat. Olvasd a Szentírás versét, és
szívleld meg Isten akaratát, ami által egyenlővé tesz téged minden
emberrel. Higgy az átkok feletti győzelmedben.

Erre Péter beszélni kezdett, és ezt mondta:
„Most kezdem igazán megérteni, hogy NEM SZEMÉLYVÁLOGATÓ AZ ISTEN,
hanem MINDEN NÉP KÖZÖTT KEDVES ELŐTTE, AKI FÉLI ŐT, ÉS IGAZSÁGOT
CSELEKSZIK.

Cselekedetek 10: 34–35


2. FEJEZET

Mi is az átok?

 NEM LESZ TÖBBÉ ÁTOK A VÁROSON, hanem az Isten és a Bárány
trónusa lesz benne: szolgái imádják őt

Jelenések 22:3

A Földi létezés telis-tele van
szakadatlan csalódottsággal, állandó boldogtalansággal,
elhagyatottsággal, megmagyarázhatatlan balsorssal, halállal,
ürességgel, felzaklató élményekkel, zavarodottsággal,
hiábavalósággal, háborúval, folyamatos konfliktusokkal,
nincstelenséggel. Erre nem lehet mást mondani: ez maga az
átok!

A legtöbb ember még csak
tudatában sincs a ténynek, hogy a Földön léteznek átkok. E könyv
célja segítséget nyújtani a földi átkok felismerésében, és
megtanítani téged arra, hogy kellő tisztelettel viszonyulj
hozzájuk. Aki nem kellő tisztelettel tekint az átkokra, később akár
meg is bánhatja ezt élete során.

A Földön napjainkban az egyik
legelterjedtebb jelenség az „átok”, és annak rettenetes hatásai.
Számos ősi átok van még működésben, mellettük pedig több ezer
újabb, modernebb átok is. Csak gondolj bele, milyen ez a földi
élet, és azonnal kész leszel elfogadni, hogy a Föld átok hatása
alatt áll. Nem könnyű meghatározni, mi az az átok, ezért a
Bibliához kell fordulnunk, és meg kell néznünk, mi is az átok
valójában. Nézzük hát, miként határozza meg a Biblia az
átkot.

Az átok tíz bibliai meghatározása

1. Az átok az, amikor egy természetfeletti
hatalomhoz folyamodunk, hogy valakit baj érjen, ami nyomorúságot
eredményez, vagy halálhoz vezet. Ekképp folyamodott Bálák, Moáb
királya Bálámhoz, hogy az sújtsa átokkal Izráelt.

Ha azt mondod, valakin átok ül,
azt úgy kell értelmezni, hogy minden bizonnyal természetfeletti
erők okoznak neki kellemetlenségeket. Az átokra úgy is tekinthetsz,
mint olyasmire, ami óriási bajt és kárt okoz. De te most
megmenekülsz mindentől, ami személyesen neked okozna bajt és
kárt!

Bálám példabeszédbe kezdett és ezt mondta:
Arámból hozatott ide Bálák, Kelet hegyeiről Móáb királya: Jöjj,
átkozd meg Jákóbot, jöjj, kárhoztasd Izráelt!

Hogy ronthatnám meg, kit Isten nem ront meg?
Hogy kárhoztatnám, kit az ÚR nem kárhoztat?

4Mózes 23:7–8

2. Az átok az a kimondott vágy, hogy
valamiféle viszontagság vagy balsors érjen valakit, vagy szegődjön
valaki mellé. Az „átok„ különösképp utalhat arra a vágyra, hogy
valakit bajjal vagy fájdalommal sújtson valamilyen természetfeletti
erő. Ez lehet az Isten, egy varázsige, imádság, varázslat,
boszorkányság vagy szellem. Az átok visszafordítását vagy
megszüntetését eltávolításnak vagy megtörésnek nevezzük, és úgy
tartjuk, hogy gyakran ugyanolyan részletes és alapos rituálék és
imádságok szükségesek hozzá, mint az átok előidézéséhez.

Isten átokkal sújtott minden
bálványimádót. Ne bálványozz semmit, és így megmenekülhetsz a világ
egyik legsúlyosabb átkától. Ne szolgáld a pénzt! Ne bálványozd azt!
Ne engedd, hogy csakis a pénz motiváljon, és így hatalmas átok
terhe alól szabadulhatsz!

ÁTKOZOTT az, aki mesterember keze munkájával
faragott, vagy öntött bálványt készíttet, amit utál az ÚR, és azt
titokban felállítja! Az egész nép pedig mondja rá: Ámen!

5Mózes 27:15

3. Akit elátkoznak, az veszít,
és alacsony sorba zuhan. A kígyót elátkozta az Úr, ezzel pedig
lealacsonyította, alantassá tette. Isten kegyelméből Te sosem fogsz veszíteni és
alacsony sorba zuhanni, akár a kígyó! A kígyót a Föld legalantasabb
lényévé tették. Továbbá arra kárhoztatták, hogy örökké csak a
földről táplálkozzon. Ennél mélyebbre soha egyetlen lény sem
süllyedhet. Mikor elátkoznak, a legalávalóbb helyzetbe kerülsz.
Alantas sors az osztályrészed, és tartósan el vagy nyomva. Isten
ebben az időszakban lép be az életedbe, hogy felemeljen Téged az Ő
hatalmával.

Akkor ezt mondta az ÚRisten a
kígyónak: Mivel ezt tetted, ÁTKOZOTT légy minden állat és minden mezei
vad közt: HASADON JÁRJ, ÉS PORT EGYÉL egész életedben!

1Mózes 3:14

4. Aki el van átkozva, annak
osztályrésze a folyamatos szenvedés. Az ismétlődő, folyamatos,
gyakori, szűnni nem akaró, tartós szenvedést lehet átokként
meghatározni. Ádám szenvedésre ítéltetett élete végéig. Ez az oka
az emberiség tartós szenvedésének is. Az egész világot sújtó,
szűnni nem akaró szomorúság, levertség és sötétség az átok
létezésének bizonyítéka. Fogadd be a Szentlélekből áradó
örömöt, és emelkedj
felül ezen az átkon!

Az embernek pedig ezt mondta: Mivel
hallgattál feleséged szavára, és ettél arról a fáról, amelyről azt
parancsoltam, hogy ne egyél, legyen a föld ÁTKOZOTT miattad,
FÁRADSÁGGAL ÉLJ BELŐLE EGÉSZ ÉLETEDBEN!

1Mózes 3:17

5. Ha el vagy átkozva, láthatod, hogy minden
folyamatosan ellened dolgozik. Ha el vagy átkozva, megtapasztalod a
gonoszt, a balsorsot és a halált, holott jóságban, jó szerencsében
és életben kellett volna részesülnöd.

TÖVIST ÉS BOGÁNCSOT hajt neked,
és a mező
növényét eszed.

1Mózes 3:18

6. Aki el van átkozva, az folyton csak küzd,
zaklatott, szenved. A világunkban állandóan megmutatkozó harc,
küzdelem, erőfeszítés, munka mind az átok bizonyítéka. Fogadd el a
kegyelmet, hogy felülkerekedj a földi élet küzdelmein, vesződségén
és hiábavalóságán.

Az embernek pedig ezt mondta: Mivel
hallgattál feleséged szavára, és ettél arról a fáról, amelyről azt
parancsoltam, hogy ne egyél, legyen a föld ÁTKOZOTT miattad,
fáradsággal élj belőle egész életedben!

Tövist és bogáncsot hajt neked, és a mező
növényét eszed.

ARCOD VEREJTÉKÉVEL eszed a kenyeret, míg
visszatérsz a földbe, mert abból vétettél. Bizony por vagy, és
vissza fogsz térni a porba!

1Mózes 3:17–19

7. Aki el van átkozva, az örökké
elégedetlen, boldogtalan, mindig az ellenkezőjét kapja annak, amit
kemény munkája gyümölcseként érdemel. Káin átkozott volt, és
pontosan ebben nyilvánult meg az átka. Üresség, hiúság,
zaklatottság, a jó dolgok felé irányuló, hiábavaló kapaszkodás, az
utánuk való vágyódás mind erősen bizonyítja, hogy átokról van szó.
Az iskolába járás, a munka, az erőfeszítések ellenére az üresség és
a hiábavalóság mindig ott lohol az emberiség sarkában.

Akkor az ÚR ezt mondta Kainnak: Hol van
Ábel, a testvéred? Kain ezt felelte: Nem tudom! Talán őrzője vagyok
én a testvéremnek? De az ÚR így szólt: Mit tettél? Testvéred
kiontott vére kiált hozzám a földről.

Most azért légy ÁTKOZOTT, kitaszítva arról a
földről, amely megnyitotta a száját, hogy befogadja testvéred
kiontott vérét a kezedből. HA A FÖLDET MŰVELED, NEM ADJA TÖBBÉ
NEKED TERMŐEREJÉT. Bujdosó és kóborló leszel a földön.

1Mózes 4:9–12

8. Ha el vagy átkozva, soha nem verhetsz
gyökeret, szökevény vagy, folyamatosan mozgásban kell lenned,
állandóan koldus vagy, céda, vándor, értéktelen ember. Vándorként
élni annyit jelent, mint átok hatása alatt élni. De Isten kiemel
Téged a vándorlétből.

Akkor az ÚR ezt mondta Kainnak: Hol van
Ábel, a testvéred? Kain ezt felelte: Nem tudom! Talán őrzője vagyok
én a testvéremnek? De az ÚR így szólt: Mit tettél? Testvéred
kiontott vére kiált hozzám a földről.

Most azért légy ÁTKOZOTT,
kitaszítva arról a földről, amely megnyitotta a száját, hogy
befogadja testvéred kiontott vérét a kezedből. ha a földet műveled,
nem adja többé neked termőerejét. BUJDOSÓ ÉS KÓBORLÓ LESZEL A
FÖLDÖN.

1Mózes 4:9–12

9. Átkozottnak lenni annyit
tesz, szolgák szolgájává lenni. A szolgák szolgája örökké
szerencsétlen (növekedése, jóléte akadályokba ütközik),
folyamatosan zavarodott és nyavalya sújtotta. Szolgák szolgájának
lenni annyit jelent, hogy képtelen vagy valaha is
felemelkedni, űz a boldogtalanság és az elhagyatottság. De megváltásban
részesülsz az elkerülhetetlen szolgaság minden formája
alól!

…ezt mondta: ÁTKOZOTT
Kánaán! SZOLGÁK SZOLGÁJA lesz testvérei közt!

1Mózes 9:25

10. Megátkozva lenni annyit
tesz, sarokba vagy szorítva, bosszantanak, zaklatnak, folyamatosan gyötörnek,
képtelen vagy elmenekülni, és állandóan követ, hátráltat az átok és
a kudarc. Akár befelé haladsz, akár kifelé, egyazon
következtetésekre jutsz, amelyek egyformán összezavarnak. De Isten
átnyújtja neked a bölcsesség kulcsát, ami megvált a téged körbevevő
ellenségektől!

ÁTKOZOTT leszel jártodban-keltedben.

5Mózes 28:19

Az átkok fenti, lényeges meghatározásaiból
kiderül, hogy az elátkozott személy teljes mértékig be van kerítve.
Akit átokkal vertek, az sarokba van szorítva. Semmi sem működik, és
nem is fog működni, ha be vagy kerítve. Az átok minden egyes
meghatározása ehhez a végkövetkeztetéshez vezet. Nincs
menekvés!

Körülvettek, mint a méhek…

Zsoltárok 118:12

Próbáljuk meg megérteni, mit is jelent, hogy
sarokba vagyunk szorítva. Ha sarkadban lohol a halál, bármerre
indulsz, minden irányban meg fogod találni. Ennél fogva tehát, ha
halálra vagy kárhoztatva, bármerre is fordulj, meg fogsz halni.
Meghalhatsz egyszerűen egy csésze tea készítése közben.
Elindulhatsz egy hosszú útra, és azon is meghalhatsz. Az átok
beteljesülése nem függ attól, hogy képes vagy-e előle elmenekülni.
Az átok azért valósul meg, mert képtelenség elmenekülni előle. A
kereszténynek ezért kell tisztelettel fordulnia az átkok és az
áldások felé.

Aki el van átkozva, az ostrom
alatt áll. Ostrom alatt állni pedig azt jelenti, nincs kiút, el
vagy zárva minden ellátmánytól és felmentéstől. Észreveheted, hogy
az életben számos dolog nem nyer értelmet. Számos dolgot meg tudsz
magyarázni olyannak, amilyen. Számos dolog viszont épp ellenkezőleg
alakul, mint várnád

Az átok megmagyarázhatatlan, egyben semmi
mással össze nem téveszthető képet alkot. Mindig ugyanaz a történet
az átok alatt állókról, bármikor, bármilyen körülmények között és
bárhol legyenek is! Jusson eszedbe Afrika története! Akár
meghódították az afrikai nemzeteket a gyarmatosítások során, akár
megtapasztalták az apartheidet, akár soha nem gyarmatosították
őket, akár forradalmakat, demokráciát, függetlenséget éltek meg,
mindez ugyanazt a képet eredményezte Afrikában.

Mi Afrika szegénység sújtotta
állapotának magyarázata? Bármely országot is látogasd meg
Afrikában, mindig ugyanaz a kép tárul a szemed elé. Ostrom alatt
állunk hát, és bekerítettek minket? Nincs menekvés, függetlenül
attól, hova mennél, vagy mit csinálnál.

Ha például átok sújt egy
családot, a család egyik lánya sem tud férjhez menni. Mindegy, hogy
magasak, alacsonyak, világos vagy sötét bőrűek, szépek vagy
csúnyák, az eredmény ugyanaz. Nem sikerül férjhez adni
őket!

Az emberi lények felett ott lebeg a halál
átka. Mindegy, hogy gazdag vagy-e, szegény vagy-e, híres-e, vagy
jelentéktelen, európai, amerikai, afrikai, fehér vagy fekete, a
halál olyan ellenség, amellyel szembe kell nézned. Nincs menekvés
ez elől az ellenség elől, teljesen mindegy, kicsoda is vagy.

Fontos ilyenképp érteni az átkot, ha felül
akarsz rajta kerekedni. A Biblia az egyetlen könyv, amely feltárja
előttünk, hogyan juthatunk ki a kelepcéből. Mikor egy kis várost
nagy hatalmú király kerít körbe az ő seregeivel, a halál és a
pusztítás elkerülhetetlennek tűnik. Nincs menekvés, és nincs kiút a
városból. Bármit is teszel, az eredmény ugyanaz marad: halál!

El vagy átkozva?
Kelepcébe
kerültél?

Vannak olyan helyzetek az életedben, amelyek
miatt úgy érzed, sarokba vagy szorítva, és nincs kiút? Minden, amit
teszel, mindig kudarcot és a csalódottságot eredményez? Talán egy
valódi átok sújt. Túl sok keresztény tölt sok időt azzal, hogy
kiderítse, a nagyanyja vagy az ősei hagytak-e hátra valamilyen
átkot. Nem erre van szükség. Miért fáradj azzal, hogy kiderítsd,
vajon a nagyanyád vagy a szépapád átkot hozott- e a családra? A
Biblia azt mondja, a Földön átok ül. Ez az átok pedig valódi és
jelen van! Függetlenül attól, mennyi hited is van, a hit nem
kerekedhet felül azon, amit a Biblia ír. Ahelyett, hogy az idődet
arra fecsérelnéd, hogy kiderítsd, a családodat átok sújtja-e,
inkább indulj ki abból, hogy igen. Egy dolgot kell tenned:
kideríteni, hogyan szabadulj meg attól a helyzettől, amely fogva
tart. Mint ahogy mindenki más is a Földön, nagy valószínűséggel te
is kelepcébe kerültél. Amint megérted, mit jelent ez, már neki is
láthatsz kiutat keresni belőle.

Sok nép vett körül engem, de
az ÚR nevében
szembeszállok velük!

Körülvettek, be is kerítettek, de az ÚR
nevében szembeszállok velük!

Körülvettek, mint a méhek, de kialszanak,
mint az égő bozót. Az ÚR nevében szembeszállok velük!

Zsoltárok 118:10–12

Biztosíthatlak róla, hogy a
családod legalább annyira bűnös, mint a Föld bármely egyéb
családja. Biztos vagyok benne, hogy a családodban pont ugyanannyi
rossz és bűnös ember, boszorkány és mágus van, mint bármelyik másik
családban. Ahogy te arra gondolsz, hogy valaki családjában
boszorkányok, varázslók vannak, úgy valaki más arra gondol, hogy a
te családod van tele boszorkányokkal és varázslókkal. Ne pazarold
az idődet az átkok és a boszorkányság okait, eredetét kutatva. Nem
kell, hogy személyesen tanácskozzak veled, hogy tudjam, egészen
biztosan
jelen van az életedben valamiféle átok.

A Biblia világosan megmutatja
nekünk, hogy átok ül mindenen a Nap alatt. Mindegy, hogy Ghánában,
Nigériában, Romániában, Amerikában, Angliában, Németországban, vagy
Malajziában vagy, előbb verejtékkel megdolgozol, csak azután eszel.
Rá fogsz ébredni, hogy a halál és a hiábavalóság csalódottsága
mindenütt egyformán jelen van. A legerősebb jele annak, hogy
kikerültünk ebből a világból, az lesz, hogy nem lesz többé átok,
sem semmiféle hasonló nehézség. A Mennyben teljesen nyilvánvaló
lesz a Szentírás híres verse: „… Nem lesz többé átok…” (Jelenések
könyve 22:3). Ne gondolj túl nagy dologra, amikor az átokra
gondolsz. Az átok mindenütt jelen van. Itt munkálkodik, és hatalmas
csalódottságot és ürességet okoz mindenben, amit a Földön
cselekszünk. Salamon, a legbölcsebb ember is tudta, hogy hatalmas
átok van érvényben. Ami azt illeti, szükség is van a bölcsességre,
hogy megállapítsuk, valahol átok hatása érezhető.

Salamon leírja a Földet sújtó átkot

Mit gondolsz, mire gondolt
Salamon, mikor azt mondta: „MINDEN HIÁBAVALÓSÁG”? Mindennek, amit
tett, ugyanaz lett az eredménye: hiábavalóság, haszontalanság,
üresség, kárhozat, csalódottság és zavarodottság! A földi élet átka
a csalódottság, a hiábavalóság, és a dolgok értelmetlensége. Ádám
büntetése az ő lázadásáért valóban igen súlyos volt. Salamon számos
dolgot tett, így igyekezett megszabadulni az átoktól. De bármit is
tett Salamon, mindig ugyanott kötött ki: a hiábavalóságnál! Felismerte, hogy az
élet csordultig van hiábavalósággal. Nézzük meg, mi mindent próbált
tenni Salamon.






Salamon azt mondta,
„Megpróbálom, milyen az öröm, és élvezem a jót!” De úgy találta, ez
is értelmetlen. Így tehát azt mondta, „A nevetésre azt kellett
mondanom, hogy esztelenség, az örömre pedig azt, hogy mit sem ér.”
Hosszas töprengés után úgy döntött, borral vigasztalja magát. És
míg a bölcsességet kereste, ragaszkodott a balgasághoz. Így
próbálta megtapasztalni az egyetlen boldogságot, amit az emberek
legtöbbje megtalál rövid földi élete során.

Salamon megpróbált hatalmas otthonai
építésében, gyönyörű szőlők ültetésében is értelmet találni.
Kerteket és parkokat építtetett, számos gyümölcsfával ültette őket
tele. Víztározókat építtetett, amelyekben számos, virágzó lugasának
öntözéséhez gyűjtött vizet. Rabszolgákat vásárolt, férfiakat és
nőket, míg mások az ő háza népében születtek. Hatalmas csordái és
nyájai voltak, több, mint bármelyik, őt megelőző jeruzsálemi
királynak.

Salamon nagy mennyiségű aranyat és ezüstöt
gyűjtött össze, számos király és tartomány kincseit. Csodálatos
énekeseket fogadott, férfiakat és nőket egyaránt, és számos
gyönyörű felesége és ágyasa volt. Mindene megvolt, amit csak egy
férfi kívánhat magának!

Így hatalmasabbá vált, mint bárki, aki
őelőtte élt Jeruzsálemben, bölcsessége pedig sosem hagyta cserben.
Bármit is kívánt, azt megszerezte. Nem vont meg magától semmi
gyönyört!

Salamon még a kemény munkában
is nagy örömét lelte. De ahogy szétnézett mindenen, amit nagy
fáradsággal elért, mindent olyan jelentéktelennek talált, mintha
csak a szelet kergetné. Semmi igazán értékeset nem talált sehol.
Találóan írta le hát, mikor azt mondta: mindez üresség és
hiábavalóság.

Mert mi jut az embernek mindabból, amit
fáradsággal és teljes odaadással szerzett a nap alatt, hiszen
mindennap fájdalom és bosszúság gyötri, és még éjjel sincs nyugta
szívének?! Ez is hiábavalóság!

Prédikátor 2:22–23

Valójában jó dolog, amikor ráébredsz, hogy
egy átok sújt. Hogy miért? Ha tudomást szerzel egy átokról,
fohászkodhatsz bölcsességért, hogy kijátszd azt, és meggátold a
hatását. A könyv során számos átkot fogsz megismerni, és megtudod,
mennyire valósak. Azt is megtudhatod, hogy Isten bölcsessége hogyan
segíthet a túlélésben, és abban, hogy felülkerekedj az életedet
befolyásoló átkokon.

A világméretű átkok

 NEM LESZ TÖBBÉ ÁTOK a városon, hanem az Isten és a Bárány
trónusa lesz benne: szolgái imádják őt…

Jelenések 22:3

Az átkoknak három kategóriáját találhatjuk
meg egyértelműen elkülönítve a Szentírásban:

1. A világméretű átkok

2. A bibliai átkok

3. Az egyedi átkok

A világméretű átkok olyan átkok, amelyek a
kezdetektől fogva hatnak ezen a Földön, és folyamatosan,
következetesen fejtik ki hatásukat az egész világon.

A bibliai átkok mindazon megszokott dolgok,
amelyeket a Biblia átkozottként nevezett meg. Bármely tevékenység,
vagy cselekedet, amely átlép bizonyos határokat, bibliai átkokat
von maga után. A Biblia teljes szövegében találhatsz példákat a
működésbe lépő bibliai átkokra.

Az egyedi átkok azok az átkok,
melyeket azért mond valaki, mert sérelmet szenvedett el, és az
átokkal akar elégtételt venni. Ok nélkül nem születhet átok, de az
átkoknak bizony hatalmuk van, ha okuk is van!

Ahogyan elszáll a madár, és elrepül a
fecske, ÚGY AZ OK NÉLKÜLI ÁTOK SEM TELJESÜL.

Példabeszédek 26:2

Ebben a fejezetben, valamint a
két rákövetkezőben áttekintjük a világméretű átkokat, a bibliai átkokat,
és az egyedi átkokat.

A világméretű átkok

1. A férfit sújtó átok.

Az embernek pedig ezt mondta: Mivel
hallgattál feleséged szavára, és ettél arról a fáról, amelyről azt
parancsoltam, hogy ne egyél, legyen a föld átkozott miattad,
fáradsággal élj belőle egész életedben!

Tövist és bogáncsot hajt neked, és a mező
növényét eszed.

Arcod verejtékével eszed a
kenyeret, míg visszatérsz a földbe, mert abból vétettél. Bizony por
vagy, és vissza fogsz térni a porba!

1Mózes 3:17–19

2. A nőt sújtó átok.

Az asszonynak ezt mondta: Igen megnövelem
terhességed fájdalmát, fájdalommal szülöd gyermeked, mégis
vágyakozol férjed után, ő pedig uralkodni fog rajtad.

1Mózes 3:16

3. Noé átka.

…ezt mondta:
Átkozott Kánaán! Szolgák szolgája lesz testvérei közt!

1Mózes 9:25

4. Az Izráelt sújtó átok.

De ha nem hallgatsz az ÚRnak, Istenednek a
szavára, ha nem tartod meg, és nem teljesíted minden parancsolatát
és rendelkezését, amelyeket ma megparancsolok neked, akkor rád
szállnak mindezek az átkok, és kísérni fognak téged:

5Mózes 28:15

5. Átok azokon, akik gyűlölik
Izráelt.

A zsidók áldott nép. Veszélyes dolog
gyűlölni őket és harcolni ellenük. A II. világháború során Adolf
Hitler és az ő vérengző hadai hatmillió zsidót mészároltak le, de a
háború végéig hét és fél millió német is meghalt. Németországot
1945 végén megsemmisítették, de Izrael 1945 után megszületett.
Azok, akik a zsidók gyűlöletét hirdetik, azonnal átkot vonnak
magukra. Semmi szükség egy olyan átkot magadra vonni, amely azokra
vár, akik gyűlölik és elátkozzák Isten népét.

Dönts az ő szeretetük mellett, és hozd Isten
áldását a fejedre. Izrael támogatásával, és Izrael előremenetelét
segítő cselekedetekkel számos gyülekezet részesülni kíván Isten
áldásában.

Isten egyházának valóra kell
váltania az áldást, ami elérhető mindazok számára, akik szeretik
Izraelt.

Népek szolgáljanak neked, nemzetek
boruljanak le előtted! Légy parancsolója testvéreidnek, boruljanak
le előtted anyádnak fiai! Átkozott lesz, aki átkoz, áldott, aki
téged áld!

1Mózes 27:29

Megáldom a téged áldókat, s
megátkozom a téged gyalázókat. Általad nyer áldást a föld minden
nemzetsége.

1Mózes 12:3

Az elsődleges bibliai átkok

 Ilyen
PARANCSOT ADOTT AZON A NAPON MÓZES A NÉPNEK: Ha átkeltek a
Jordánon, a Garizim hegyén ezek álljanak fel, hogy megáldják a
népet: Simeon, Lévi és Júda, Issakár, József és Benjámin. Az ÉBÁL
HEGYÉN PEDIG EZEK ÁLLJANAK FEL, HOGY ÁTKOT MONDJANAK: Rúben, Gád és
Ásér, Zebulon, Dán és Naftáli.

5Mózes 27:11–13

Mózes az elsődleges bibliai áldások és átkok
többségének szerzője. Ő nyilatkoztatta ki ezeket az átkokat Isten
népe előtt, mikor megalapította Izráel népét.

Az elsődleges bibliai átkok az elkerülendő
dolgok felsorolásai. Éld az életed oly módon, hogy elkerüld
mindezeket. Ha nem viszonyulsz kellő tisztelettel az írott
átkokhoz, azok elhatalmasodnak az életeden, és mindenre hatással
lesznek, amit teszel. Az izraeli Yad Vashem emlékhelyen tett
látogatás segíthet kellő tisztelettel szemlélni a Mózes által
kinyilvánított átkokat.

Ha nem viseltetsz kellő tisztelettel ezen
átkok iránt, folyamatosan olyasmit fogsz cselekedni, aminek
hatására ezek az átkok életed részévé válnak. Számos ember tűnt már
fel nekem, aki nem tekint kellő tisztelettel a világ átkaira.
Különösnek tartom, mert hiszem, hogy az életet nagyban
befolyásolják azok az átkok és áldások, amelyeket már előttünk
kimondtak.

1. A BÁLVÁNYIMÁDÓKAT SÚJTÓ ÁTOK.

Azok, akik szeretik, és
bálványként imádják a pénzt, átok alatt állnak (akkor is, ha
lelkészekről van szó). Nincs olyan bálvány, amit érdemes imádni.
Mindig átokra fogsz bukkanni azoknak az életében, akik a pénzt szolgálják
és követik Isten szolgálata helyett. Az Isten helyett a pénz
szolgálatában álló lelkészek átkot hoznak a saját fejükre, és
gyülekezetük fejére is.

Azok, akik feladják a gyülekezetet, hogy a
jólétet hajtsák, magukra vonják a bálványimádók átkát. Szívük
titkos kamráiban állítják fel a bálványukat, és titokban azt
követik, ahelyett, hogy Istent követnék. Ez semmi máshoz nem vezet,
csak csalódáshoz, ürességhez és balsorshoz. Ez pedig nem más, mint
egy átok!

A Bibliában mindenütt egy dolog
van, ami kiválthatja Isten haragját. Észreveheted, hogy Isten soha
nem tett megjegyzést Ábrahám, Izsák, Dávid, Jákob vagy Salamon
feleségeinek számára. De tajtékzott az isteneik miatt. Isten mindig
haragos, ha Őhelyette másokat tisztelsz. Isten mindig haragos, ha
valaki vagy valami más is cselekvésre, áldozatra, az életed
megváltoztatására ösztökél. Mikor Isten nem képes megmozdítani
téged, hogy Őérte tegyél meg dolgokat, de a pénz és a munkák igen,
akkor haragra gerjed, mert megérti, hogy más istennek
hódolsz.

ÁTKOZOTT AZ, AKI MESTEREMBER KEZE MUNKÁJÁVAL
FARAGOTT, VAGY ÖNTÖTT BÁLVÁNYT KÉSZÍTTET, amit utál az ÚR, és azt
titokban felállítja! Az egész nép pedig mondja rá: Ámen!

5Mózes 27:15

Ne csináljatok magatoknak
BÁLVÁNYISTENEKET. Se faragott képet, se szent oszlopot ne
állítsatok magatoknak, kőszobrokat se helyezzetek el országotokban,
hogy leboruljatok azok előtt. Mert én, az ÚR, vagyok a ti
Istenetek.

3Mózes 26:1

NE CSINÁLJ MAGADNAK SEMMIFÉLE ISTENSZOBROT
azoknak a képmására, amik fenn az égben, lenn a földön, vagy a föld
alatt a vízben vannak. Ne imádd, és ne tiszteld azokat, mert én, az
ÚR, a te Istened, féltőn szerető Isten vagyok! Megbüntetem az atyák
bűnéért a fiakat is harmad- és negyedízig, ha gyűlölnek engem.

2Mózes 20:4–5

Ne legyen köztetek olyan, aki a fiát vagy
leányát áldozatul elégeti, ne legyen varázslást űző, se
jelmagyarázó, kuruzsló vagy igéző! Ne legyen átokmondó, se
szellemidéző, se jövendőmondó, se halottaktól tudakozódó.

Mert utálatos az ÚR előtt mindaz, aki ilyet
cselekszik. Ezek miatt az utálatos dolgok miatt űzi ki előled
ezeket is Istened, az ÚR.

5Mózes 18:10–12

De a gyáváknak és hitetleneknek, az
utálatosaknak, gyilkosoknak és paráznáknak, a varázslóknak és
BÁLVÁNYIMÁDÓKNAK, és minden hazugnak meglesz az osztályrésze a
tűzzel és kénnel égő tóban: ez a második halál„.

Jelenések könyve 21:8

2. ÁTOK AZOKON, AKIK NEM TISZTELIK APJUKAT
ÉS ANYJUKAT

ÁTKOZOTT, AKI GYALÁZZA APJÁT ÉS ANYJÁT! Az
egész nép mondja rá: Ámen!

5Mózes 27:16

Aki apját vagy anyját átkozza,
ANNAK MÉCSESE
a LEGNAGYOBB SÖTÉTBEN ALSZIK KI.

Példabeszédek 20:20

Mert Mózes ezt mondta: Tiszteld apádat és
anyádat, és aki gyalázza apját vagy anyját, halállal bűnhődjék.

Márk evangéliuma 7:10

A szülőkkel szembeni
tiszteletlenség a legtöbb tettnél gyorsabban eredményez átkot. A
lámpásod kihuny, és homályba, sötétségbe lépsz be, mikor
tiszteletlen vagy apáddal. Isten hatalma teljes mértékben
megmutatkozik azok ellen, akiknek nincs idejük félni és tisztelni
az apjukat. Az apáé Isten által rendelt pozíció. Egy erősen védett,
erődített, spirituális helyzet. A helyzettel szembeni
tiszteletlenség vagy figyelmetlenség súlyos következményekkel jár.
Óvakodj azoktól, akik eloltják életük lámpását, mert nem tisztelik
a szüleiket.

3. A CSALÓKAT ÉS MÁSOKAT
BECSAPÓKAT SÚJTÓ ÁTOK.

ÁTKOZOTT A CSALÓ! Van ép hím állat a
nyájában, mégis hitványat áldoz az ÚRnak, ha fogadalmat tesz. Pedig
én nagy király vagyok – mondja a Seregek URa –, és félik nevemet a
népek!

Malakiás 1:14

Józsué pedig hívatta őket, és így beszélt
hozzájuk: MIÉRT CSALTATOK MEG BENNÜNKET? Azt mondtátok, hogy nagyon
messze laktok tőlünk, pedig köztünk laktok?! LEGYETEK HÁT
ÁTKOZOTTAK! Ne fogyjanak ki közületek a szolgák, az Isten házának
favágói és vízhordói!

Józsué 9:22–23

Átok ül azokon, akik másokat megtévesztenek.
Ne csatlakozz hozzájuk. Ha csalással mentél át egy vizsgán, átkot
vontál a fejedre. Hiába lett nyolc jelesed, azok mind elátkozott
jelesek. A jövőd is átkozott, mert csalással jutottál hozzá a
jelesekhez.

Ne csalj a választásokon. Átok
ül azokon, akik csalással szereznek hatalmat. Hiába vagy hatalmon,
átok ül rajtad, mert csalással nyertél választásokat. Hallgass
Isten szavára! Óvakodj a lopástól és a csalástól. Vigyázz, nehogy
átkot vonj a fejedre!

Nem könnyű imával kikeveredni egy átokkal
sújtott helyzetből. Nem könnyű megváltani azokat, akik csalás és
lopás révén váltak átkozottá. A lelkészek gyakran pazarolják
idejüket arra, hogy átkozott emberek üdvéért fohászkodnak. Az ilyen
imáknak gyakran semmi eredménye.

Ha Isten szolgái átkozottakért
fohászkodnak, az olyan benyomást kelt, mintha a lelkésznek nem
állna hatalmában megváltani az embereket. Senki nem tud könnyen
megszabadulni egy jogos, jól megérdemelt átoktól.

Ahogyan elszáll a madár, és elrepül a
fecske, ÚGY AZ OK NÉLKÜLI ÁTOK SEM TELJESÜL.

Példabeszédek 26:2

4. TOLVAJOKAT SÚJTÓ ÁTOK.

Bizonyos nemzetek
őszinte, áldozatkész
vezetőkkel vannak megáldva, akik országuk építésén, az egyszerű
emberek megsegítésén dolgoznak. Számos nemzet élén azonban tolvajok
állnak, akik elrabolták népük vagyonát. Ezek módszeresen fosztották
meg az országukat a pénztől. Vannak köztük kifinomultabb, és
kevésbé diszkrét tolvajok. Néhányan nyíltan lopnak, mások
bámulatosan elmés, ravasz módon. Bármi legyen is a tolvajlás
stílusa, annak mindig átok a végeredménye. Átok ül a tolvajokon, és
az átkot Isten nyilvánította ki. Attól még, hogy valaki prófétaként
fényes jövőt jósol a kormányzati tolvajoknak, nem kerülhetik el az
átkot. Ezért van az, hogy a nemzeteik vagyonát elrabló politikusok
ritkán élvezhetik a zsákmányt. Őket és családjukat átok sújtja, és
képtelenek kikapaszkodni a kárhozatból. Isten kegyelméből te sosem
válsz tolvajjá! Ez az átok sosem lesz osztályrészed!

Akkor ezt mondta nekem: EZ AZ AZ ÁTOK, amely
eljut az ország egész területére. Mert ennek következtében fog
megbűnhődni MINDEN TOLVAJ, és ennek következtében fog megbűnhődni
minden esküdöző.

Kibocsátottam az átkot – így
szól a Seregek URa –, és behatol az a tolvaj házába, meg annak a
házába, aki az én nevemre hamisan esküszik. Ott maradnak annak a
házában, és elpusztítja azt gerendáival és köveivel
együtt.

Zakariás 5:3–4

5. A HAZUGSÁGÉRT ÉS KÁROMKODÁSÉRT JÁRÓ
ÁTOK.

Akkor ezt mondta nekem: EZ AZ AZ
ÁTOK, amely eljut az ország egész területére. Mert ennek
következtében fog megbűnhődni MINDEN TOLVAJ, és ennek következtében fog
megbűnhődni minden esküdöző. Kibocsátottam az átkot – így szól a
Seregek URa –, és behatol az a tolvaj házába, meg annak a házába,
aki az én nevemre HAMISAN ESKÜSZIK. Ott maradnak annak a házában,
és elpusztítja azt gerendáival és köveivel együtt.

Zakariás 5:3–4

A legtöbb ember szemrebbenés nélkül hazudik,
és nem tulajdonít neki jelentőséget. De minden hazugon átok ül.
Érdemes óvakodnod a hazugságoktól. Minden hazugon átok ül. El kell
kerülnöd a hazugságokat, ha el akarod kerülni az átkokat. Számos
demokrata politikus hazugságokkal eteti az embereket. A televízió
képernyőjén védik azokat a dolgokat, amelyekben ők maguk sem
hisznek. Tudják, hogy amit mondanak, valótlan, de ragaszkodnak
hozzá, mert politikailag ez a megfelelő. A hazug politikusoknak
jobban teszik, ha nyitva tartják a szemüket, mert látni fogják,
hogy átok készül lesújtani rájuk. Az átok bizonyosan eléri azokat,
akik életüket a megtévesztés kufárjaiként élik le.

6. A FEGYVERES RABLÓKAT SÚJTÓ
ÁTOK.

VIRRADAT ELŐTT KEL FÖL A GYILKOS, HOGY
MEGÖLJE A NYOMORULTAT ÉS A SZEGÉNYT; A TOLVAJ PEDIG ÉJJEL.

A parázna szeme az alkonyatot
lesi: Senki szeme ne vegyen észre – gondolja –, és leplet borít az
arcára. SÖTÉTBEN TÖRNEK BE A HÁZAKBA, NAPPAL BEZÁRKÓZNAK, nem
akarnak tudni a világosságról.

Mert mindnyájuknak a sűrű sötétség a
reggelük, hiszen megszokták a rémítő, sűrű sötétséget. Gyorsan
eltűnnek a víz színén, BIRTOKUK ÁTKOZOTT LESZ AZ ORSZÁGBAN, nem tér
be többé a szőlőskertekbe.

Jób 24:14–18

Átok sújtja a fegyveres
rablókat, akik házról házra járnak, gyilkolnak és rabolnak. Az átok
minden nemzetben úgy szaporodik, ahogy gyarapodik a fegyveres
rablók száma. Számos országban nincsenek falak a házak körül. Az
emberek biztonságban élnek, és nincs szükségük falakra. Számos
helyen azonban magas falakra van szükség, biztonsági kamerákra, vad
házőrző kutyákra, elektromos kerítésekre. Isten haragja bizonyosan
lesújt minden fegyveres rablóra, és átkozott azok minden egyes
vállalkozása.

7. TIZEDET NEM FIZETŐKET SÚJTÓ ÁTOK.

Becsaphatja-e az ember az
Istent? Ti mégis be akartok csapni engem! Ezt
kérdezitek:
Mivel akarunk becsapni? – A tizeddel és a felajánlásokkal! ÁTOK
SÚJT BENNETEKET, az egész népet, mert be akartok csapni
engem!

Hozzátok be a raktárba az egész
tizedet, hadd legyen eleség a házamban, és így tegyetek próbára
engem – mondja a Seregek URa. Meglátjátok, hogy megnyitom az ég
csatornáit, és bőséges áldást árasztok rátok.

Malakiás 3:8–10

Átok sújtja azokat, akik nem
szolgáltatnak tizedet. A tizedről szóló
könyvemben1 szerepel egy lista azokról az
átkokról, amelyek lesújtanak azokra, akik megtagadják a fizetést.
Az átkok közt szerepel a csalódás, a szegénység, a háború, a rossz
termés, a rossz aratás, a betegség a nyomorúság és a
halál.

8. AZ ENGEDETLENEKET SÚJTÓ ÁTOK.

De HA NEM HALLGATSZ az ÚRnak, Istenednek a
szavára, ha nem tartod meg, és nem teljesíted minden parancsolatát
és rendelkezését, amelyeket ma megparancsolok neked, akkor RÁD
SZÁLLNAK MINDEZEK AZ ÁTKOK, és kísérni fognak téged:…

5Mózes 28:15

Az engedetlenség eredményezte
átok rettenetes. Nem is akarod megismerni azokat az átkokat, amik
azokat sújtják, akik engedetlenek Isten szavával. Ha tudnánk,
milyen hatalmas is az Isten szava, minden erőnkkel azon lennénk,
hogy kövessük azt. Dönts az engedelmesség mellett, így az
engedetlenségért járó átok elkerül téged, és nem okoz neked
kárt.






1 Why Non-Tithing Christians Become Poor and How
Tithing Christians Can Become Rich

9. A NYOMORULTAKKAL ROSSZUL BÁNÓKAT SÚJTÓ
ÁTOK.

ÁTKOZOTT, AKI FÉLREVEZETI A VAKOT az úton!…
Átkozott, aki kiforgatja jogaiból a jövevényt, az árvát és az
özvegyet!…

5Mózes 27:18–19

10. A KÖZÖSSÉGÜNK GYENGE ÉS
SEBEZHETŐ TAGJAIT ELHANYAGOLÓKAT SÚJTÓ ÁTOK.

„Akkor szól a bal keze
felől állókhoz is: Menjetek előlem, átkozottak, az ördögnek és
angyalainak elkészített örök tűzre.

MERT ÉHEZTEM, ÉS NEM ADTATOK ENNEM,
SZOMJAZTAM, ÉS NEM ADTATOK INNOM,

ÖVEVÉNY VOLTAM, ÉS NEM
FOGADTATOK BE, MEZÍTELEN VOLTAM, ÉS NEM RUHÁZTATOK FEL, BETEG
VOLTAM, BÖRTÖNBEN VOLTAM, ÉS NEM LÁTOGATTATOK MEG.

Máté 25:41–43

A fogyatékosok és a gyengék
Isten szemében különlegesek. Isten pártolja azokat, akik valamilyen
gyengeséggel vagy fogyatékkal rendelkeznek. Bárki, aki megvezet egy
vakot, átkozott. Bárki, aki az idegenekkel nem bánik jogszerűen,
átkozott. Bárki, aki rosszul bánik az árvákkal, átkozott. Bárki,
aki özvegyet bántalmaz, átkozott. Légy tehát különös tekintettel
rájuk. Számos gond van ebben a világban. Semmi szükség arra, hogy
életed nehézségeit még súlyosabbá tedd azzal, hogy rosszul bánsz
ezekkel az emberekkel. Ha nem akarsz semmit nyújtani nekik, akkor
csak haladj tovább, és hagyd őket békén. De ne bánj velük rosszul,
mert Isten óvja őket, és lesújt rád angyalának
kardjával.

Különösen légy tekintettel az idegenekre,
akik nem értik a te nyelvedet. Az idegenekkel gyakran bánnak
rosszul, gyakran becsapják őket. Ahogy mondják is, „szeme van a
látogatónak, de mégsem lát„. A látogatók, az idegenek, a külhoniak
életét kegyelem óvja, és isteni ítéletre számíthatsz, ha rosszul
bánsz velük.

11. AZ EMBERBEN BIZAKODÓKAT SÚJTÓ ÁTOK.

Átok sújtja mindazokat, akik Isten helyett
az emberben bíznak. Istenbe vesd bizalmadat, és higgy abban, hogy
gondoskodni fog rólad.

Ezt mondja az ÚR: ÁTKOZOTT AZ A
FÉRFI, AKI EMBERBEN BÍZIK, és testi erőre támaszkodik, az ÚRtól
pedig elfordul szíve!

Olyan lesz, mint a bokor a pusztában, nem
remélheti, hogy eljön valami jó. Ott tengődik kövek közt a
pusztában, a szikes, lakatlan földön.

Jeremiás 17:5–6

12. HAMIS IGÉT HIRDETŐKET SÚJTÓ ÁTOK.

Átok ül azokon az
igehirdetőkön, akik nem igazat prédikálnak. Minden lelkésznek
tudomásul kell vennie az igazat szólás, a helyes dolgok
hirdetésének fontosságát. A helyes dolgok hirdetésének elmulasztása
nem csak a gyülekezet növekedését fékezi meg, de átkot is
eredményez.

Viszont ha még mi magunk, vagy
egy mennyből való ANGYAL HIRDETNE IS NEKTEK EVANGÉLIUMOT azonkívül,
amit mi hirdetünk, ÁTKOZOTT LEGYEN!

Galata 1:8

13. A HAMIS PAPOKAT SÚJTÓ ÁTOK.

Most azért nektek szól ez a
figyelmeztetés, ti PAPOK! Ha nem hallgattok rá, és nem szívlelitek
meg, ha nem dicsőítitek nevemet – mondja a Seregek URa –, AKKOR ÁTKOT
BOCSÁTOK rátok; átokká változtatom a nektek adott áldásokat.
Bizony, átokká változtatom, ha nem szívlelitek meg ezt.

Malakiás 2:1–2

14. A PRÓFÉTÁK SZAVAIRA NEM HALLGATÓKAT
SÚJTÓ ÁTOK.

Hiába mondtátok, hogy támasztott nektek az
ÚR prófétákat Babilóniában is! 16 Ezt mondja az ÚR a királynak, aki
Dávid trónján ül, és az egész népnek, amely ebben a városban lakik,
honfitársaitoknak, akik nem mentek veletek fogságba:

Így szól a Seregek URa:
Fegyvert, éhséget és dögvészt bocsátok rájuk, és olyanná teszem
őket, mint a rothadt fügék, amelyek ehetetlenül rosszak.

ÜLDÖZNI FOGOM ŐKET FEGYVERREL, ÉHSÉGGEL ÉS
DÖGVÉSSZEL, ELRETTENTŐ PÉLDÁVÁ TESZEM ŐKET A FÖLD MINDEN
ORSZÁGÁNAK: ÁTKOZNI FOGJÁK ŐKET, ÉS BORZADNAK TŐLÜK, fölszisszennek
láttukra, és gyalázzák őket mindazok a népek, amelyek közé
szétszórtam őket. MERT NEM HALLGATTAK BESZÉDEMRE – ÍGY SZÓL AZ ÚR
–, PEDIG ÜZENTEM NEKIK SZOLGÁIM, A PRÓFÉTÁK ÁLTAL, méghozzá
idejében üzentem, de nem engedelmeskedtek – így szól az ÚR.

Jeremiás 29:15–19

15. A GONOSZSÁGOT SÚJTÓ ÁTOK.

A gonoszakat átok sújtja. Ha
gonoszul bánsz valakivel, számíts arra, hogy ezzel átkot vonsz
magadra, ha nem most, akkor a jövőben. A világ összes gonosz
uralkodója, akik kegyetlenül gyilkolták és kínozták a népet, átok
alatt sínylődik. Az átkaik hatványozottak, mert azok, akiket
bántalmaztak, szintén átkokat mondtak rájuk. Ezért hatványozódik a
világot érő rontás. Számos család áll kapcsolatban gonoszakkal,
hazugokkal és tolvajokkal. Nagyon nehéz úgy születni
ebbe a
világba, hogy ne tapasztalj valahol a közvetlen közeledben
átkot.

AZ ÚR ÁTKA VAN A BŰNÖSÖK HÁZÁN, de az igazak
lakóhelyét megáldja.

Példabeszédek 3:33

16. AZ ISTEN MUNKÁJÁT NEM SEGÍTŐKET SÚJTÓ
ÁTOK.

Átkozzátok Mérózt – mondta az ÚR angyala –,
ÁTKOZVA ÁTKOZZÁTOK LAKÓIT, MIVEL NEM JÖTTEK EL SEGÍTENI AZ ÚRNAK,
segíteni az ÚRnak a hősök közt!

Bírák 5:23

Kerüld az átkot, amely azokat sújtja, akik
nem sorakoznak fel Isten munkájának segítésére. Ez az átok akkor ér
el, ha látod, hogy Isten a támogatásodat kéri, és te elzárod a
szíved az ő óhaja elől. Fel kell emelkedned, és részt kell
vállalnod. Ne tartsd vissza az életed, a pénzed vagy az időd. Átok
sújt, ha elrejtőzöl, amikor lelkek pusztulnak. Ez talán
magyarázatot ad a csalódottságra, amit azok éreznek, akik bűnben
élik le az életüket, tudván tudva, hogy Istent kellett volna
szolgálniuk ahelyett, hogy saját, személyes birodalmukat
építették.

17. A VEZETŐKET SÚJTÓ ÁTOK, AKIK NÉPÜKET
NEHÉZSÉGEKBE ÉS ÉHÍNSÉGBE VEZETIK.

ÁTKOZZA AZT A NÉP, AKI BÚZÁJÁT
VISSZATARTJA,
de áldás száll annak a fejére, aki eladja.

Példabeszédek 11:26

18. A SZEGÉNYEK HELYZETÉVEL NEM TÖRŐDŐKET
SÚJTÓ ÁTOK.

Nem fog szűkölködni az, aki ad a szegénynek,
de aki elfordítja tőle tekintetét, AZT SOK ÁTOK ÉRI.

Példabeszédek 28:27

19. A KÖZÖSSÉGET MEGTÉVESZTŐKET SÚJTÓ
ÁTOK.

Ez a figyelmeztetés is a politikusoknak
szól, akik mesterien űzik a megtévesztést. Léteznek olyanok, akik
elég félrevezetően meg tudják magyarázni a televízióban, hogy a
zöld szín, amit a szemed előtt látsz, valójában piros.

AKI IGAZNAK MONDJA A BŰNÖST, AZT ÁTKOZZÁK A
NÉPEK, és kárhoztatják a nemzetek.

Példabeszédek 24:24

20. A HÁZASSÁGTÖRŐKET SÚJTÓ ÁTOK.

A PARÁZNA SZEME az alkonyatot lesi: Senki
szeme ne vegyen észre – gondolja –, és leplet borít az arcára.

Gyorsan eltűnnek a víz színén, BIRTOKUK
ÁTKOZOTT LESZ az országban, nem tér be többé a szőlőskertekbe.

Jób 24:15,18

21. ÁTKOZOTT TÁRGYAKAT BIRTOKLÓKAT SÚJTÓ
ÁTOK.

HOZZÁ NE NYÚLJATOK A
KIIRTANDÓKHOZ, különben rátok száll az átok; el ne vegyetek semmit
a kiirtandókból, mert felidézitek az átkot Izráel táborára, és
szerencsétlenségbe döntitek!

Józsué 6:18

Azok, akik átkozott holmikat
birtokolnak, átkot vonhatnak a saját életükre. Fontos, hogy ne hozz
magaddal a házadba amuletteket, különös tárgyakat, képeket és
bálványokat, különben gonosz szellemek és átkok lakta otthont
teremtesz. Mivel léteznek olyan dolgok, amelyek átkozottak, de ez
rejtve van előlünk, fontos általános imákat mondani, hogy megkösd
az ilyen átkozott tárgyaknak az életedre gyakorolt
hatását.

Felelősséget vállalok minden
átkozott tárggyal szemben, amely véletlenül került a te házadba.
Szabadulj meg minden átoktól, minden lappangó gonosz szellemtől.
Nem lesz semmilyen hatása fölötted. Minden gonoszságot visszaadunk
a feladónak. Jézus nevében semlegesítjük a varázsigéket,
ráolvasásokat, amuletteket és gonosz terveket, amelyek eltökélten
dolgoznak ellened. A mai nap az életedet uraló sötétség végét
jelenti. Ebben a pillanatban feloldozást nyertél alóluk.

22. AZ EGYÉB CSALÁDTAGOKKAL HÁLÓKAT SÚJTÓ
ÁTOK.

ÁTKOZOTT, AKI A NŐVÉRÉVEL HÁL, akár apja
leányával, akár anyja leányával! Az egész nép mondja rá: Ámen!

5Mózes 27:22

Ne hálj együtt testvéreddel vagy nővéreddel.
Bizonyos problémákra, amelyek miatt imákat mondunk, nincs megoldás,
mivel ezek a vérfertőzés bűnéből eredő, feloldhatatlan átkok.
Különböző hittérítő útjaink során számos olyan helyre látogattam
el, ahol a vérfertőzés megszokott dolog. Fivérek és nővérek hálnak
egymással, sőt, még házasságra is lépnek egymással.

Az ilyen szokásokat sújtó átok ugyancsak
nyilvánvaló. Ezekben a városokban szokatlan és ijesztő betegségek
tombolnak. A legmegalázóbb, leglealacsonyítóbb állapotok, amit
ember valaha is megtapasztalhat, az olyan városokban uralkodnak a
leginkább, ahol mindennapos a vérfertőzés.

Vigyázz, nehogy félvállról vedd ezeket az
átkokat!

23. AZ ÁLLATOKKAL KÖZÖSÜLŐKET SÚJTÓ
ÁTOK.

Átkozott, aki bármiféle állattal
közösül! Az egész nép mondja rá: Ámen!

5Mózes 27:21

Óvakodj az állatokkal való közösüléstől.
Átok lesz osztályrészed. Ne tréfálj, és ne játszadozz ezekkel az
isteni törvényekkel. Semmi szükség arra, hogy véget vess az
életednek, vagy súlyos nehézségekkel terheld magad azért, mert egy
kutyával vagy macskával közösültél. Számodra tréfának tűnhet, de
rémisztő átokban részesülhetsz, ha így cselekszel. Némelyik nyugati
országban az ilyen tettek törvényessé tételén munkálkodnak, illetve
az állattal való házasodás engedélyezésén. Mindennek kénköves eső
lesz a vége.

24. BIZONYOS HELYEKET SÚJTÓ ÁTOK.

Kiálts csak! Válaszol-e valaki?
Melyik szenthez fordulsz? Mert az ostobát megöli a bosszúság, és a
balgát halálba kergeti a heveskedés. Én magam láttam, hogy egy
ostoba gyökeret vert, DE HIRTELEN ELKORHADT A LAKÓHELYÉN.

Távol van fiaitól a segítség, eltapossák
őket a kapuban, nem menti meg senki. Aratását, melyet tövisek közül
vett ki, megeszi az éhező, vagyona után liheg a szomjazó.

Jób 5:1–5

Dávid ezzel a gyászénekkel
siratta el Sault és fiát, Jónátánt,

És meghagyta, hogy tanítsák meg Júda fiait
is az íj használatára, amely meg van írva a Jásár könyvében:

Izráel ékessége elesett halmaidon! Ó, hogy
elhullottak a hősök!

Ne mondjátok el Gátban, ne
hirdessétek Askelón utcáin, hogy ne örüljenek a filiszteusok
lányai, ne vigadjanak a körülmetéletlenek lányai!

GILBÓA-HEGYEI, TI ÁLDOZATOT KÖVETELŐ MEZŐK!
NE HULLJON RÁTOK SE HARMAT, SE ESŐ! Mert ott érte szégyen a hősök
pajzsát, Saul pajzsát nem kenik már olajjal.

Sebesültek vérétől, hősök
kövérjétől Jónátán íja nem rettent vissza, Saul kardja nem tért
vissza dolgavégezetlen.

Saul és Jónátán, kik egymást szerették,
éltükben kedvelték, a halálban sem váltak el. Gyorsabbak voltak a
sasoknál, erősebbek az oroszlánoknál.

Izráel lányai! Sirassátok Sault, ki gyönyörű
bíborba öltöztetett, ruhátokat arannyal ékesítette.

Ó, hogy elhullottak a hősök a harcban!
Jónátán halmaidon esett el! Elszorul a szívem, testvérem, Jónátán,
oly kedves voltál nekem! Csodásabb volt a szereteted a nők
szerelménél. Ó, hogy elhulltak a hősök, elpusztultak a harci
eszközök!

2Sámuel 1:17–27

25. A FÖLDET ELPUSZTÍTÓKAT SÚJTÓ ÁTOK.

Gyászol, hervad a föld, elalél, hervad a
világ, elalél a magas ég a földdel együtt.

GYALÁZATOSSÁ TETTÉK A FÖLDET
LAKÓI, mert megszegték a törvényeket, megmásították a
rendelkezéseket, megszegték az örök szövetséget.

EZÉRT ÁTOK EMÉSZTI A FÖLDET, MEGBŰNHŐDNEK
LAKÓI. Ezért elfogynak a föld lakói, csak kevés ember marad
meg.

Ézsaiás 24:4–6

Azokat, akik erdőirtással,
légszennyezéssel, háborúval, nukleáris hulladékkal, vegyi
hulladékkal, iparosítással, és számos egyéb emberi találmánnyal
pusztítják a Földet, átok sújtja a Föld rombolásáért. Az
ózonrétegünk elpusztult, a folyóink szennyezettek, a Föld
túlmelegszik, a légkörünk megváltozott, mindez pedig a Föld
pusztulásához vezet.

Haragra lobbantak a népek, de eljött a te
haragod és a halottak felett való ítélet ideje, hogy megadd a
jutalmat szolgáidnak, a prófétáknak és a szenteknek; és azoknak,
akik félik a te nevedet, a kicsiknek és a nagyoknak, HOGY
ELPUSZTÍTSD AZOKAT, AKIK PUSZTÍTJÁK A FÖLDET.

Jelenések 11:18

Isten nem veszi jó néven, hogy pusztítjuk a
csodálatos bolygót, amit teremtett. Az emberkéz által létrehozott
bombák, fegyverek, rakéták, a kísérletek, a vegyi anyagok, de még a
vírusok is a Földet pusztítják, és átokkal sújtják az
emberiséget.







5. FEJEZET

Egyedi átkok

 Ahogyan elszáll a madár, és elrepül a fecske, ÚGY AZ OK
NÉLKÜLI ÁTOK SEM TELJESÜL.

Példabeszédek 26:2

